0.0.0+Arviointi

=YLEISIÄ PERIAATTEITA 2010= (Lainattu Omnian opetusuunnitelmista ja korjattu 2014)

OPINTOJEN ARVIOINTI
Opiskelijan arvioinnissa oppimista ja osaamista verrataan aina joko ammatillisten tutkinnon osien ammattitaitovaatimuksiin tai ammattitaitoa täydentävien tutkinnon osien **tavoitteisiin** sekä niiden pohjalta laadittuihin **arviointikriteereihin**.

Oppimisen arviointi - opintojaksojen arviointi
Oppimisen arvioinnin tavoite on, että opiskelija tietää, mitä hän osaa ja mitä hänen on vielä opittava. Oppimisen arviointia toteutetaan koko opintojen ajan opintojaksojen tavoitteiden mukaisesti. Ammatilliset opintojaksot merkitään suoritetuksi merkinnällä S tai arviointi kesken merkinnällä A. Lisäksi annamme suullista ja kirjallista palautetta sekä aktivoimme opiskelijaa itsearviointiin.

Osaamisen arviointi - tutkinnon osien arviointi
Tutkintotodistukseen kirjataan tulevat arvosanat määräytyvät osaamisen arvioinnin perusteella. Osaaminen arvioidaan asteikolla tyydyttävä 1, hyvä 2, kiitettävä 3. Tutkintotodistus koostuu kahdesta osasta: päättötodistuksesta ja näyttötodistuksesta (mallit on esitetty opetushallituksen opetussuunnitelmien liitteissä). Ammatillisten tutkinnon osien ammattitaito arvioidaan päättötodistuksessa ammattiosaamisen näytöllä ja muulla osaamisen arvioinnilla. Näyttötodistuksen arvosanat arvioidaan pelkästään näytöillä. Jos tutkinnon perusteissa on määrätty, tai opiskelija on muuten näyttänyt koko tutkinnon osan ilman muuta arviointia, myös päättötodistuksessa tutkinnon osan arvosana on sama kuin näytön arvosana.

TUTKINNON OSAT JA ARVIOINTIKRITEERIT
Opiskelijan oikeusturvan takaamiseksi opetussuunnitelman tulee antaa opiskelijalle riittävät tiedot tutkintoon sisältyvistä tutkinnon osista ja opinnoista, arvioinnista ja opintojen suorittamiseen liittyvistä järjestelyistä.

Opetussuunnitelma on laadittava siten, että se mahdollistaa opiskelijoille yksilölliset ammatillisten opintojen valinnat sekä lukio-opintojen ja ylioppilastutkinnon suorittamisen.

Opetussuunnitelma sisältää kaikkia koulutusaloja ja tutkintoja varten yhteisen osan ja tutkintokohtaisesti eriytyvät osat.